**Lietošanas instrukcija: informācija lietotājam**

**Sinupret apvalkotās tabletes**

Genciānas sakņu pulveris (*Gentianae radix*)

Gaiļbiksīšu ziedu pulveris (*Primulae flos*)

Skābenes lakstu pulveris (*Rumicis herba*)

Melnā plūškoka ziedu pulveris (*Sambuci flos*)

Verbēnas lakstu pulveris (*Verbenae herba*)

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

- Saglabājiet šo instrukciju! Iespējams, ka vēlāk to vajadzēs pārlasīt.

* Ja Jums rodas jautājumi, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 7–14 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Sinupret un kādam nolūkam to lieto

2. Kas Jums jāzina pirms Sinupret lietošanas

3. Kā lietot Sinupret

4. Iespējamās blakusparādības

5. Kā uzglabāt Sinupret

6. Iepakojuma saturs un cita informācija

**1. Kas ir** **Sinupret un kādam nolūkam tās/to lieto**

Jūsu zāles sauc *Sinupret* apvalkotās tabletes. Tas ir augu valsts izcelsmes sekretolītisks līdzeklis.

*Sinupret* apvalkotās tabletes lieto sekojošos gadījumos:

* akūti un hroniski deguna blakusdobumu iekaisumi;
* akūti un hroniski elpceļu iekaisumi;
* kā papildu līdzekli antibakteriālai terapijai.

**2. Kas Jums jāzina pirms Sinupret lietošanas**

**Nelietojiet Sinupret šādos gadījumos**:

- ja Jums ir alerģija pret aktīvajām vielām vai kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Ja simptomi saglabājas ilgāk nekā 7 – 14 dienas, pastiprinās vai periodiski atkārtojas, kā arī tad, ja rodas elpas trūkums, drudzis vai strutainas krēpas, lūdzu, sazinieties ar savu ārstu.

**Bērni**

*Sinupret* apvalkotās tabletes nedrīkst lietot bērniem vecumā līdz 6 gadiem, tāpēc ka nav pietiekamas informācijas par šo zāļu lietošanu bērniem.

**Sinupret kopā ar uzturu, dzērienu un alkoholu**

Nav norādījumu.

**Citas zāles un Sinupret**

Līdz šim nav zināms par mijiedarbību ar citām zālēm.

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot, tai skaitā par zālēm, kas iegādātas bez receptes.

**Grūtniecība, barošana ar krūti un fertilitāte**

*Sinupret* apvalkotās tabletes grūtniecības laikā drīkst lietot tikai pēc konsultēšanas ar ārstu.

Tā kā nav pietiekami dati par *Sinupret* apvalkoto tablešu lietošanu sievietēm barošanas ar krūti periodā, šīs zāles, barojot bērnu ar krūti, nevajadzētu lietot.

**Transportlīdzekļu vadīšana un mehānismu apkalpošana**

Īpaša piesardzība nav nepieciešama.

**Sinupret satur glikozi, laktozi, saharozi un sorbītu**

Ja ārsts ir teicis, ka Jums ir kāda cukura nepanesība, pirms šo zāļu lietošanas konsultējieties ar ārstu.

Informācija pacientiem ar cukura diabētu: 1 apvalkotā tablete satur 0,1 g sagremojamus ogļhidrātus.

**3. Kā lietot Sinupret**

Ja ārsts nav noteicis citādi, tad *Sinupret* apvalkotās tabletes rekomendē lietot kā norādīts zemāk.

Bērniem no 12 gadiem un pieaugušajiem: 2 apvalkotās tabletes 3 reizes dienā.

Bērniem no 6 līdz 11 gadiem: 1 apvalkotā tablete 3 reizes dienā.

*Sinupret* apvalkotās tabletes jānorij veselas, tās nesakošļājot un uzdzerot nelielu šķidruma daudzumu (vēlams glāzi ūdens). Pacientiem ar jutīgu kuņģi *Sinupret* apvalkotās tabletes ieteicams lietot pēc ēšanas.

*Sinupret* apvalkotās tabletes nedrīkst lietot ilgāk par 7–14 dienām. Lūdzu, izlasiet informāciju, kas norādīta punktā par piesardzību lietošanā.

**Ja esat lietojis Sinupret apvalkotās tabletes vairāk, nekā noteikts**

Pārdozēšanas gadījumā zemāk minētās nevēlamās blakusparādības var būt intensīvākas.

Pārdozēšanas ārstēšana: pārdozēšanas gadījumos jāveic simptomātiska terapija.

**Ja esat aizmirsis lietot Sinupret**

Nelietojiet dubultu devu, lai aizvietotu aizmirsto devu.

**Ja pārtraucat lietot Sinupret**

*Sinupret* apvalkoto tablešu lietošanas pārtraukšana parasti neizraisa sarežģījumus.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Nevēlamo blakusparādību novērtēšanai ir izmantota šāda biežuma klasifikācija:

* ļoti bieži (attīstās vairāk nekā 1 pacientam no katriem 10 pacientiem);
* bieži (attīstās 1 līdz 10 pacientiem no katriem 100 pacientiem);
* retāk (attīstās 1 līdz 10 pacientiem no katriem 1 000 pacientiem);
* reti (attīstās 1 līdz 10 pacientiem no katriem 10 000 pacientiem);
* ļoti reti (attīstās mazāk nekā 1 pacientam no katriem 10 000 pacientiem);
* nav zināmi (nevar noteikt pēc pieejamiem datiem).

Retāk iespējami kuņģa un zarnu trakta darbības traucējumi (piemēram, sāpes vēderā, slikta dūša) un retos gadījumos iespējamas ādas hipersensitivitātes reakcijas (izsitumi, eritēma, nieze). Turklāt, var rasties alerģiskas reakcijas, piemēram, angioneirotiskā tūska, aizdusa, sejas pietūkums.

Ja radušās pirmās hipersensitivitātes/alerģiskas reakcijas pazīmes, *Sinupret* apvalkotās tabletesvairs atkārtoti nedrīkst lietot.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: [www.zva.gov.lv](http://www.zva.gov.lv). Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Sinupret**

Uzglabāt bērniem neredzamā un nepieejamā vietā.

Šīm zālēm nav nepieciešami īpaši uzglabāšanas apstākļi.

Nelietot šīs zāles pēc derīguma termiņa beigām, kas norādīts uz iepakojuma pēc “Derīgs līdz./ EXP”. Derīguma termiņš attiecas uz norādītā mēneša pēdējo dienu.

Zāles nedrīkst izmest kopā ar sadzīves atkritumiem vai kanalizācijā. Vaicājiet farmaceitam par nevajadzīgo zāļu likvidēšanu. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Sinupret satur**

Viena apvalkotā tablete satur:

*Aktīvās vielas ir:*

Genciānas sakņu pulveris (*Gentianae radix*) 6,000 mg

Gaiļbiksīšu ziedu pulveris (*Primulae flos*) 18,000 mg

Skābenes lakstu pulveris (*Rumicis herba*) 18,000 mg

Melnā plūškoka ziedu pulveris (*Sambuci flos*) 18,000 mg

Verbēnas lakstu pulveris (*Verbenae herba*) 18,000 mg

Viena apvalkotā tablete satur 41,6% sagremojamus ogļhidrātus un 0,1% sorbītu.

*Citas sastāvdaļas ir* kalcija karbonāts (E170), hlorofilu vara kompleksi (E141), rīcineļļa, koloidāls bezūdens silīcija dioksīds, bāzisks butilēts metakrilāta kopolimērs, želatīns, glikozes sīrups, indigokarmīna (E132) alumīnija sāls, riboflavīns (E101), laktozes monohidrāts, vieglais magnija oksīds, kukurūzas ciete, dekstrīns, kalnu vasks, kartupeļu ciete, šellaka, sorbīts, stearīnpalmitīnskābe, saharoze, talks, titāna dioksīds  (E171).

**Sinupret ārējais izskats un iepakojums**

Zaļas, gludas, abpusēji izliektas, apaļas apvalkotās tabletes.

*Sinupret* apvalkotās tabletes pieejamas oriģināliepakojumā plaksnītēs pa 20 vai 25 apvalkotajām tabletēm. Plāksnītes iepakotas kartona kastītēs.

Pieejami iepakojumi pa 50 un 100 apvalkotajām tabletēm.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

BIONORICA SE

Kerschensteinerstrasse 11-15

D-92318 Neumarkt

Vācija

tālr.: +49-9181-23190

fakss: +49-9181-231265

e-pasts: info@bionorica.de

**Šī lietošanas instrukcija pēdējo reizi pārskatīta** **27.04.2017.**

Sīkāka informācija par šīm zālēm ir pieejama Latvijas Republikas Zāļu valsts aģentūras tīmekļa vietnē <http://www.zva.gov.lv>